Teoste „Rohkem kui puusepp“ ja „Kaalukad tõendid“ autor Josh McDowell tuleb järgmisel nädalal "Heartbeat Tallinn" sündmuse raames Eestisse, et jagada meiega oma isiklikku lugu ja rääkida mitmetel olulistel teemadel. Tema eelnimetatud raamatud on ajakiri World Magazine hinnanud 20. sajandi raamatute Top 40 hulka. Eestlastele on McDowell tuttav lisaks mitmete pereteemaliste ja ristiusku puudutavate raamatute kaudu.
Kirikute nädala raames on võimalik Josh McDowellit kuulata mitmel erineval päeval. Ta räägib noortega teemal „Paljastatud faktid: Tõde seksi, armastuse ja suhete kohta“ ja toob Shine noorteprogrammi raames kuulajateni otsekohesed ja intiimsed vastused noorte põletavatele küsimustele seksi, armastuse ja suhete kohta. Seminaris „Õige ja vale“, räägib Josh sellest, kuidas aidata noortel õppida tegema õigeid moraalseid valikuid üleloomulikul tasandil. Ta aitab kuulajatel avastada käitumisstandardeid, mis kehtivad kõigile inimestele igal ajal, igas kohas.
Noortejuhtidele ning kõigile huvitatutele mõeldud seminaris „Õpetades tõde tänapäeva noortekultuuris“ esitleb Josh põhjusi, miks valdaval enamusel meie kirikus käivatest noortest on väärarusaamad Kristusest ja kristlusest ning kuidas selle läbi on muutud ka nende suhtumine ja käitumine. Ta käsitleb olulisi samme, mida peaksime vanemate ja täiskasvanutena tegema, et peatada murettekitav tendents.
Teema, millele ta on eriliselt pühendunud, on suhted perekonnas ja seda eelkõige oma üsna kurva lapsepõlve tõttu. Josh kasvas üles ebaterves perekonnas, kus oli alkohoolikust vägivaldne isa ja hooldaja, kes teda seksuaalselt kuritarvitas. Kõik see jättis talle sügavad armid kogu eluks – kuniks Jumala armastus teda puudutas ja ta kohtus elumuutva Tõega. Tema eluloost on vändatud film „Vankumatu“, ehk „Undaunted“, mida Tallinna TV vahendusel saab näha 26. juulil. Treilerit saab näha siin.
28. juulil kõneleb Josh McDowell Lilleküla staadionil galaõhtul „Believe“, et jagada oma lugu. Israel Houghtoni esinemisse on põimitud lugu õnnetu perekonna kasvandikust, kellest sai tippkirjanik ja kõneleja. Joshi lugu, mis on integreeritud ning lavastatud kogu õhtu tervikuks, julgustab igat kuulajat jõudma oma elus seatud sihini. „Believe“ galaõhtu külalistele kingitakse kirikute nädala raames ilmuv uuendatud väljaanne raamatust „Rohkem kui puusepp“, mida on üle maailma jagatud rohkem kui 15 miljonit eksemplari.
Viimane võimalus Joshi kuulata on Oleviste kiriku pühapäevasel teenistusel 29. juulil teemal „Piibel – tõde või väljamõeldis?“. Jutluses arutleb ta pühakirja ajaloolise täpsuse ja kultuurilise tähtsuse üle, vastates kahele kesksele küsimusele „Kas meil täna on käes see, mis 2000 aastat tagasi kirja pandi?“ ja „Kas 2000 aastat tagasi kirjapandu on tõde?“
Joshi ja ta abikaasa Dottie on olnud abielus 40 aastat, neil on neli last ja viis lapselast ning Joshi hindab oma pere väga kõrgelt. Kirikute nädala raames viibi Josh Eestis koos oma abikaasaga.
Joshi elulugu, teenistus ja kaasahaarav pöördumislugu on muutnud lugematute inimeste elusid.
Leia endale sobiv aeg ja teema ja tule koos sõbraga osalema!
Josh McDowelli ajakava Tallinnas:
25.07 kell 16.30-18.00 Tallinna Inglise Kolledž, teema „Paljastatud faktid: Tõde seksi, armastuse ja suhete kohta“
25.07 kell 18.30 Tallinna Inglise Kolledž, teema „Õige ja vale“
26.07 Tallinna Inglise Kolledž, teema „Õpetades tõde tänapäeva noortekultuuris“
28.07 kell 21.00 Lilleküla staadion, galaõhtu „Believe“
29.07 kell 12.00 Oleviste kirik, teema „Piibel: fakt või väljamõeldis?“
Vaata lähemalt kodulehelt www.2012.ee
Kohtumiseni,
Veel huvitavat lugemist
- Jaan Tammsalu ja Tõnis Mägi järgmise nädala palvepäeval Põlvas
- "Heartbeat Tallinn" kutsub: Tõnis Mägi, Jaan Tammsalu "Palve" sel nädalavahetusel Pärnus ja Tallinna
- Põhja-Ameerikas sünnib järgmisel nädalal uus luterlik kirik
- Maailmakuulus jutlustaja ja kirjanik Josh McDowell Tallinnas.
- Juudid tähistavad järgmisel nädalal paasapühi